ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
டிரேட்மார்க் பதிவுகள்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ராணே கீழ்காணும் தகவல்களை வழங்கினார்.
காதி கிராமத் தொழில் ஆணையத்தின் வர்த்தக பெயர்  மற்றும் குறியீடுக்கான  சர்வதேசப் பதிவுகள் பெற்ற நாடுகளின் விவரங்கள் பின்வருமாறு:
வேர்டுமார்க்-காதி - ஜெர்மனி, இங்கிலாந்து, ஆஸ்திரேலியா, ரஷ்யா, சீனா, ஓமன், குவைத், மெக்சிகோ, மியான்மர், மாலத்தீவு
காதி லோகோ - பூட்டான், ஓமன், ஐக்கிய அரபு அமீரகம், குவைத் மெக்சிகோ, இங்கிலாந்து, மியான்மர், ஆஸ்திரியா, மாலத்தீவு
வெளிநாடுகளில் வர்த்தக முத்திரை பதிவுக்குப் பிறகு, காதி மற்றும் கிராமத் தொழில்கள் பொருட்களின் ஏற்றுமதியில் மிகப்பெரிய அதிகரிப்பு சாத்தியமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1779750
பிரதமர் அலுவலகம்
பாராலிம்பிக்ஸ் போட்டிகளில் ஈட்டி எறிதலில் தங்கப் பதக்கம் வென்ற சுமித் அந்திலுக்கு பிரதமர் வாழ்த்து
டோக்கியோவில் நடைபெற்றுவரும் பாராலிம்பிக்ஸ் போட்டிகளில் ஈட்டி எறிதலில் தங்கப் பதக்கம் வென்ற சுமித் அந்திலுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“பாராலிம்பிக்ஸ் போட்டிகளில் நமது தடகள வீரர்கள் தொடர்ந்து சாதனைப் படைத்து வருகிறார்கள்! பாராலிம்பிக்ஸ் போட்டிகளில் சாதனை படைத்த சுமித் அந்திலால் நாடு பெருமை கொள்கிறது.
மதிப்புமிக்க தங்கப் பதக்கத்தை வென்ற சுமித்துக்கு வாழ்த்துகள். உங்கள் எதிர்கால முயற்சிகளுக்கு நல்வாழ்த்துகள்”, என்று குறிப்பிட்டுள்ளார்.
(
PIB Headquarters
போலி சரக்கு மற்றும் சேவை வரி ரசீது வர்த்தக மோசடியில் மேலும் ஒருவர் கைது
சரக்கு மற்றும் சேவை வரி, மத்திய கலால் வரி, சென்னை வடக்கு முதன்மை ஆணையர் திரு. எம்.ஸ்ரீதர் ரெட்டி வெளியிட்டுள்ள அறிக்கையில் கூறியிருப்பதாவது:
போலி சரக்கு மற்றும் சேவை வரி மோசடி தொடர்பாக தொடர்ந்து மேற்கொள்ளப்பட்டு வரும் புலன் விசாரணையில் சென்னை வடக்கு சரக்கு மற்றும் சேவை வரி, மத்திய கலால் வரி ஆணையரக தலைமை அலுவலக தடுப்புப் பிரிவு அதிகாரிகள், இது போன்ற மோசடியில் ஈடுபடுபவர்களை கண்காணித்து வந்தது.
இதில் 45 வயதுடைய திலிப்குமார் என்பவரை அதிகாரிகள் கண்காணித்த போது அவர் போலி நிறுவனங்களிடமிருந்து போலியான ரசீதுகளின் அடிப்படையில் உள்ளீட்டு வரிக்கடன் பெற்றிருந்ததை கண்டறிந்தனர். இதனை மற்ற நிறுவனங்களுக்கும் விநியோகித்து சரக்குகளை பெறாமலேயே அவர்களும் வரிசெலுத்தியதற்கான ஆதாரங்களை பெற உதவி இருந்ததும் தெரிய வந்தது.
தனது குற்றத்தை ஒப்புக் கொண்ட பிறகு கடந்த 27.11.2018 அன்று அவர் கைது செய்யப்பட்டார். உருக்கு ரசாயனங்கள், பிளாஸ்டிக் பொருட்கள், மின்னணு பொருட்கள், தோல் பொருட்கள் உள்ளிட்டவற்றுக்கு போலியான சரக்கு மற்றும் சேவை வரி விலைப் பட்டியல்களை பெற்றிருந்தது தெளிவாக தெரிய வந்தது. இதனை மற்றவர்களுக்கும் அவர் விநியோகித்ததும் கண்டுபிடிக்கப்பட்டது. சரக்குகளை அனுப்பாமலேயே மோசடியில் ஈடுபடும் எண்ணத்துடன் அவர் செயல்பட்டிருப்பது தெரிய வந்தது. மேலும் விசாரணை நடைபெற்று வருகிறது.
எதிர்காலத்தில் வணிகர்கள் சரக்கு மற்றும் சேவை வரி ஏய்ப்பில் ஈடுபடுவதை தடுக்கவும், இதுபோன்ற மோசடியில் ஈடுபடுபவர்களை கண்டுபிடிப்பதற்கான துறை சார்ந்த நடவடிக்கை தீவிரப்படுத்தப்பட்டுள்ளது.
பாதுகாப்பு அமைச்சகம்
நார்வே போர்க்கப்பலுடன், ஐஎன்எஸ் தபார் கூட்டுப் பயிற்சி
இந்திய கடற்படைக் கப்பல் ஐஎன்எஸ் தபார், நார்வே கடற்படைக் கப்பலுடன் கூட்டு பயிற்சியில் ஈடுபட்டது.
இந்தி கடற்படைக்குச் சொந்தமான ஐஎன்எஸ் தபார் போர்கப்பல், கடந்த 5ம் தேதி நார்வே நாட்டின் பெர்ஜென் துறைமுகம் சென்றது. அங்கு இந்திய போர்க் கப்பலுக்கு, நார்வே கடற்படை அதிகாரிகள் சிறப்பான வரவேற்பு அளித்தனர். அதன்பின் நார்வே கடற்படை தளபதி கமோடர் ட்ரான்ட் கிம்மிங்ஸ்ரட், ஐஎன்எஸ் தபார் போர்க்கப்பலில், தலைமை அதிகாரியுடன் பேச்சுவார்த்தை நடத்தினார். இந்திய போர்க்கப்பலை வரவேற்பதில் நார்வே அதிகாரிகள் மகிழ்ச்சி தெரிவித்தனர். இருநாட்டு உறவுகள் மேம்பட, இதுபோன்ற சந்திப்புகள் எதிர்காலத்தில் தொடர்ந்து நடைபெறும் என அவர்கள் நம்பிக்கை தெரிவித்தனர்.
அதன்பின் ‘ஸ்டார்ம்’ என்ற நார்வே போர்க்கப்பலுடன் ஐஎன்எஸ் தபார் கூட்டுப் பயிற்சியில் ஈடுபட்டது. கடல்சார் அச்சுறுத்தல்களை எதிர்கொள்வதில், கூட்டாகச் செயல்பட இந்தப் பயிற்சி, பரஸ்பரம் பயனுள்ளதாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744466
-----
(Visitor Counter : 132
தகவல் மற்றும் ஒலிபரப்பு அமைச்சகம்
இந்தியாவின் தேசியப் பாதுகாப்பு, வெளியுறவு மற்றும் பொது ஒழுங்கு தொடர்பாக தவறான தகவல்களை பரப்பிய 22 யுடியூப் சேனல்களை முடக்கி உள்ளது தகவல் ஒலிபரப்பு அமைச்சகம்
தகவல் தொழில்நுட்ப விதிமுறைகள் 2021-ன் கீழ் அளிக்கப்பட்டுள்ள அவசர கால அதிகாரத்தைப் பயன்படுத்தி மத்திய தகவல் மற்றும் ஒலிபரப்பு அமைச்சகம் 04.04.2022 அன்று 22 யுடியூப் செய்தி சேனல்கள், 3 டுவிட்டர் கணக்குகள், 1 பேஸ்புக் கணக்கு, ஒரு செய்தி வலைதளம் ஆகியவற்றை முடக்கி உத்தரவிட்டுள்ளது. முடக்கப்பட்டுள்ள யுடியூப் சேனல்களின் மொத்த பார்வையாளர்கள் எண்ணிக்கை 260 கோடிக்கும் அதிகமாகும். இந்த சேனல்கள் தவறான செய்திகளை பரப்புவதை வழக்கமாகக் கொண்டிருந்தன. தேசிய பாதுகாப்பு, இந்தியாவின் வெளியுறவு, பொது ஒழுங்கு ஆகியவற்றை மீறுவதாக இந்த செய்திகள் அமைந்திருந்தன.
இந்திய யுடியூப் அடிப்படையிலான செய்தி சேனல்கள் மீது முதன் முறையாக இந்த நடவடிக்கை எடுக்கப்பட்டுள்ளது. இந்த 22 சேனல்களில் 18 இந்தியாவை சேர்ந்தது என்பதுடன், 4 பாகிஸ்தானை சேர்ந்தவையாகும்.
இந்திய ஆயுதப்படைகள் ஜம்மு-காஷ்மீர் போன்ற பல்வேறு விஷயங்கள் குறித்து தவறான செய்திகளை இந்தச் சேனல்கள் பரப்பி வந்தன. இந்தியாவுக்கு எதிரான சில செய்திகள் உள்ளிட்டவற்றை வெளியிட்ட சமூக ஊடகக் கணக்குகள் பாகிஸ்தானிலிருந்து ஒருங்கிணைந்து இயக்கப்பட்டது தெரிய வந்துள்ளது. உக்ரைனில் தற்போது நிலவும் சூழல் குறித்தும் இந்த இந்திய யுடியூப் சேனல்கள் தவறான செய்திகளை வெளியிட்டு இந்தியாவின் வெளிநாட்டு உறவுகளை குலைக்கும் நோக்கத்துடன் செயல்பட்டு வந்ததும் கண்டுபிடிக்கப்பட்டது.
முடக்கப்பட்ட இந்திய யுடியூப் சேனல்கள் சில தொலைக்காட்சி செய்தி அலைவரிசைகளின் பெயர்களையும், அந்த சேனல்களின் செய்தி வாசிப்பவர்களின் படங்களையும் வெளியிட்டு, உண்மையான செய்தி என்ற தோற்றம் ஏற்படும் வகையில் பார்வையாளர்களுக்கு தவறான தகவல்களை பரப்பி வந்தன. தவறான செய்திகளுடன் இந்த சேனல்களின் சிறுபடங்களும், வீடியோ காட்சிகளும் சமூக ஊடகங்களில் இடம் பெற்றிருந்தன. இதில் சில, பாகிஸ்தானிலிருந்து இந்தியாவுக்கு எதிராகத் திட்டமிட்டு தவறான செய்திகளை பரப்பி வந்தது தெரிய வந்துள்ளது.
இந்த நடவடிக்கையையும் சேர்த்து, 2021 டிசம்பர் மாதம் முதல் அமைச்சகம் 78 யுடியூப் செய்தி சேனல்களை முடக்கியுள்ளது. நாட்டின் பாதுகாப்பு, இறையாண்மை, ஒருமைப்பாடு, பொது ஒழுங்கு தொடர்பான அடிப்படையில் இவை முடக்கப்பட்டுள்ளன.
அதிகாரபூர்வமான, நம்பகத்தன்மை வாய்ந்த பாதுகாப்பான ஆன்லைன் செய்தி ஊடக சூழலை உறுதி செய்ய மத்திய அரசு உறுதி பூண்டுள்ளது. இந்தியாவின் இறையாண்மை, ஒருமைப்பாடு, தேசியப் பாதுகாப்பு, அண்டை நாடுகளுடனான உறவு, பொது ஒழுங்கு ஆகியவற்றை குலைக்கும் எந்த முயற்சிகளையும் அரசு முறியடிக்கும்.
முடக்கப்பட்ட சேனல்களின் பட்டியலை தெரிந்து கொள்ள ஆங்கில செய்திக் குறிப்பை பார்க்கவும். https://pib.gov.in/PressReleasePage.aspx?PRID=1813603
பிரதமர் அலுவலகம்
பிரதமருக்கு வழங்கப்பட்ட அன்பளிப்புகள் மற்றும் நினைவுப்பரிசுகளைக் காட்சிப்படுத்த தேசிய நவீன கலைக்கூடத்தில் கண்காட்சி
நமாமி கங்கா பயன்பாட்டிற்காக பரிசுப்பொருட்கள் ஏலம் விடப்படும்
தமக்கு வழங்கப்பட்ட பல்வேறு வகையான அன்பளிப்புகள் மற்றும் நினைவுப் பரிசுகளுடன் புதுதில்லியில் உள்ள தேசிய நவீன கலைக்கூடத்தில் அமைக்கப்பட்டுள்ள கண்காட்சி குறித்துப் பிரதமர் திரு. நரேந்திர மோடி இன்று பதிவிட்டுள்ளார்.
இந்தியா முழுவதும் நடைபெற்ற பல்வேறு நிகழ்வுகளின் போது இந்த அன்பளிப்புகள் மற்றும் நினைவுப்பரிசுகள் தமக்கு வழங்கப்பட்டதாகவும், இவை, இந்தியாவின் வளமான கலாச்சாரம், பாரம்பரியம் மற்றும் கலை பாரம்பரியத்திற்கு ஒரு சான்றாகும் என்றும் திரு. மோடி கூறியுள்ளார்.
எப்போதும் போல, இந்தப் பொருட்கள் ஏலம் விடப்பட்டு, அதில் கிடைக்கும் வருவாய் நமாமி கங்கா முயற்சிக்கு உறுதுணையாக இருக்கும் என்று பிரதமர் மேலும் கூறினார்.
தேசிய நவீன கலைக்கூடத்தை நேரில் பார்வையிட வாய்ப்பில்லாதவர்களுக்கு வலைத்தள இணைப்பையும் திரு மோடி பகிர்ந்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"இன்று முதல், @ngma_delhi கண்காட்சியில், அண்மைக்காலத்தில் எனக்கு வழங்கப்பட்ட அன்பளிப்புகள் மற்றும் நினைவுப்பரிசுகள் காட்சிக்கு வைக்கப்பட்டுள்ளன.
இந்தியா முழுவதும் நடைபெற்ற பல்வேறு நிகழ்வுகளின் போது எனக்கு வழங்கப்பட்ட இவை, இந்தியாவின் வளமான கலாச்சாரம், பாரம்பரியம் மற்றும் கலை பாரம்பரியத்திற்கு ஒரு சான்றாகும்.
எப்போதும் போல, இந்தப் பொருட்கள் ஏலம் விடப்பட்டு அதில் கிடைக்கும் வருவாய் நமாமி கங்கா முயற்சிக்கு ஆதரவளிக்கும்.
அவற்றை சொந்தமாக்க இதோ வாய்ப்பு!
மேலும் அறிய தேசிய நவீன கலைக்கூடத்தைப் பார்வையிடவும். தனிப்பட்ட முறையில் பார்வையிட வாய்ப்பில்லாதவர்களுக்கு வலைத்தள இணைப்பைப் பகிர்ந்துள்ளேன்.
pmmementos.gov.in"
விவசாயத்துறை அமைச்சகம்
பொது முடக்கக் காலத்தின்போது பருப்பு, எண்ணெய் வித்துக்கள் கொள்முதல் தொடர்ந்து நடைபெறுகிறது
பொது முடக்கக் காலத்தின்போது கள அளவில் விவசாயிகள் மற்றும் விவசாயச் செயல்பாடுகளின் வசதிக்காக, பிரதமர் திரு.நரேந்திர மோடி தலைமையில், மத்திய அரசின் விவசாயம், கூட்டுறவு மற்றும் விவசாயிகள் நலனுக்கான துறை, பல்வேறு நடவடிக்கைகளை எடுத்து வருகிறது. விவசாயம் மற்றும் விவசாயிகள் நலனுக்கான மத்திய அமைச்சர் திரு நரேந்திர சிங் தோமர் நிலைமையைத் தொடர்ந்து கண்காணித்து வருகிறார்.
தேசிய வேளாண் கூட்டுறவு சந்தை கூட்டமைப்பு மூலமாக, பொது முடக்க காலத்தின்போது கொள்முதல் செய்யப்பட்ட பயிர்களின் விவரம்
- ஆந்திரப்பிரதேசம், தெலங்கானா, கர்நாடகா, ராஜஸ்தான், மகாராஷ்டிரா, மத்தியப் பிரதேசம், குஜராத், உத்தரபிரதேசம், அரியானா ஆகிய 9 மாநிலங்களிலிருந்து 2.74 லட்சம் மெட்ரிக் டன் கடலைப் பருப்பு கொள்முதல் செய்யப்பட்டது.
- ராஜஸ்தான், மத்தியப் பிரதேசம், உத்தரப் பிரதேசம், குஜராத், அரியானா ஆகிய 5 மாநிலங்களில் இருந்து 3.40 லட்சம் மெட்ரிக் டன் கடுகு கொள்முதல் செய்யப்பட்டது
- தெலங்கானாவிலிருந்து 1700 மெட்ரிக் டன் சூரியகாந்தி கொள்முதல் செய்யப்பட்டது
- தமிழ்நாடு, தெலங்கானா, ஆந்திரப் பிரதேசம், மகாராஷ்டிரா, கர்நாடகா, மத்தியப் பிரதேசம், குஜராத், ஒடிஷா ஆகிய எட்டு மாநிலங்களிலிருந்து 1.71 லட்சம் மெட்ரிக் டன் துவரம் பருப்பு கொள்முதல் செய்யப்பட்டது.
கோடைப் பருவப் பயிர்களுக்கான விதைப்பு பகுதி
- இந்த ஆண்டு சுமார் 34.87 இலட்சம் ஹெக்டேர் பகுதியில் கோடை நெல் பயிரிடப்பட்டுள்ளது. சென்ற ஆண்டு, இதே காலத்தில் இது 25.29 இலட்சம் ஹெக்டேர்
- சுமார் 10.32 இலட்சம் ஹெக்டேர் பகுதியில் பருப்பு பயிரிடப்பட்டுள்ளது. சென்ற ஆண்டின் இதே காலத்தில் இது 5.92 இலட்சம் ஹெக்டேராக இருந்தது.
- மோட்டா தானிய வகைகள் சுமார் 9.57 இலட்சம் ஹெக்டேர் பகுதியில், பயிரிடப்பட்டுள்ளன. சென்ற ஆண்டு இதே காலத்தில் 6.20 இலட்சம் ஹெக்டேர் பகுதியில் பயிரிடப்பட்டன.
- எண்ணெய் வித்துக்கள், சுமார் 9.17 இலட்சம் ஹெக்டேர் பகுதியில், பயிரிடப்பட்டுள்ளன. சென்ற ஆண்டு இதே காலத்தில் 7.09 இலட்சம் ஹெக்டேர் பகுதியில் பயிரிடப்பட்டன.
3. ரபி சந்தைப் பருவத்தில் 2020 - 21 ஆம் ஆண்டில் மொத்தம் 241.36 இலட்சம் மெட்ரிக் டன் கோதுமை, இந்திய உணவு கழகத்திற்கு வந்து சேர்ந்தது. இதில் 233 .51 இலட்சம் மெட்ரிக் டன் வாங்கப்பட்டு விட்டது.
4. 2020 - 21 ஆம் ஆண்டில் ரபி பருவத்தில், ரபி பருப்புகள் மற்றும் எண்ணெய் வித்துக்கள் கொள்முதலுக்கென, மொத்தம் 3206 கொள்முதல் மையங்கள், 11 மாநிலங்களில் செயல்படுகின்றன.
தகவல் மற்றும் ஒலிபரப்பு அமைச்சகம்
ஆனந்த் மகாதேவன் இயக்கிய தி ஸ்டோரிடெல்லர் மாற்றுத்திறனாளி பிரிவில் பிரிமியர் காட்சியாக திரையிடப்பட்டது
மாற்றுத்திறனாளி திரைப்பட ஆர்வலர்கள் உள்பட அனைவரும் திரைப்படங்களை அணுகும் வகையில், இந்த ஆண்டு இந்திய சர்வதேச திரைப்பட விழாவில் முயற்சி மேற்கொள்ளப்பட்டுள்ளது.
ஆனந்த் நாராயண் மகாதேவன் இயக்கிய தி ஸ்டோரிடெல்லர் திரைப்படம் இன்று விழாவின் மாற்றுத்திறனாளி பிரிவில் சிறப்புத் திரையிடலாக திரையிடப்பட்டது..
விழாவில் கலந்து கொண்ட பிரபல மராத்தி இயக்குனர் நாகராஜ் மஞ்சுளே, ஃபிலிம் ஜியோ ஸ்டுடியோவின் கிரியேட்டிவ் இயக்குநர் திரு சஞ்சய் ராம் ஆகியோரை தேசிய திரைப்பட மேம்பாட்டு கழகத்தின் நிர்வாக இயக்குநர் திரு ரவீந்தர் பாகர் பாராட்டினார். விழாவை அனைவரும் அணுகும் வகையில், தகவல் மற்றும் ஒலிபரப்பு அமைச்சகம் சிறப்பான ஏற்பாடு செயதுள்ளதை சிறப்பு விருந்தினர்கள் பாராட்டினர்.
படத்தைத் தயாரித்துள்ள ஃபிலிம் ஜியோ ஸ்டுடியோஸின் கிரியேட்டிவ் டைரக்டர் திரு சஞ்சய் ராம், "இன்றைய அணுகல் தரநிலைகளின்படி மேலும் பல படங்களை உருவாக்க முயற்சிப்போம்" என்றார்.
சினிமாவை அனைவரையும் உள்ளடக்கிய மற்றும் அணுகக்கூடிய பாதையாக மாற்றுவதற்கான ஒரு நடவடிக்கையாக மாற்றுத்திறனாளி பிரிவு ஏற்படுத்தப்பட்டுள்ளது. இந்தப் பிரிவில், சிறப்புத் திறன் கொண்ட பார்வையாளர்களுக்கான பிரத்யேகத் திரையிடல்கள், அவர்களின் அணுகல் தேவைகளை மனதில் கொண்டு ஏற்பாடு செய்யப்பட்டுள்ளது. . இந்தப் பிரிவில் உள்ள திரைப்படங்களில் உட்பொதிக்கப்பட்ட வசனங்கள் மற்றும் ஆடியோ விளக்கங்கள் உள்ளன. மேலும் படத்தின் உள்ளடக்கம் பார்வையாளர்களுக்கு தெரிவிக்கப்படுகிறது, தி ஸ்டோரிடெல்லர் தவிர, ரிச்சர்ட் அட்டன்பரோவின் ஆஸ்கார் விருது பெற்ற காந்தி இந்த ஆண்டு உட்பொதிக்கப்பட்ட ஆடியோ விளக்கங்கள் மற்றும் வசனங்களுடன் திரையிடப்படுகிறது.
பின்னணி:
இந்தியாவில் போக்குவரத்து, பொது இடம், சுற்றுலா இடங்கள், சர்வதேச விமான நிலையங்கள், ரயில் நிலையங்கள் மற்றும் தகவல் மற்றும் தகவல் தொடர்பு தொழில்நுட்பம் போன்றவற்றை அனைவருக்கும் ஏற்ற விதத்தில் மாற்றும் வகையில் பிரச்சாரம் மேற்கொள்ளப்படும்.
படம் பற்றி:
தாரிணி ரஞ்சன் பந்தோபாத்யாய், ஒரு சிறந்த கதைசொல்லி, எந்த வேலையிலும் ஒட்டாமல் தனது வாழ்க்கையை கழித்து வருபவர். இப்போது 60 வயதில், கொல்கத்தாவில் ஓய்வாக இருப்பவருக்கு ஒரே வருத்தம். அவரது மறைந்த மனைவி அனுராதாவுக்கு அவள் எப்போதும் விரும்பிய விடுமுறையைக் கொடுக்க அவரால் ஒருபோதும் நேரம் ஒதுக்க முடிந்ததில்லை. இப்போது திடீரென்று, வேலையின்றி, அவருக்கு உலகில் எல்லா நேரமும் இருக்கிறது, ஆனால் அவருக்கு அருகில் இருப்பவர்கள் அவருக்கு நெருக்கமாக இல்லை.
வணிகம் மற்றும் தொழில்துறை அமைச்சகம்
சிறு மற்றும் நடுத்தர தொழில் நிறுவனங்கள் உற்பத்தித்திறனை அதிகரிக்க தொழில்நுட்பத்தை பின்பற்ற வேண்டும் என்று திருமதி அனுப்பிரியா பட்டேல் வலியுறுத்தியுள்ளார்
சிறு மற்றும் நடுத்தர தொழில் நிறுவனங்கள் உற்பத்தித் திறனை அதிகரிக்கவும், நிலைத்தன்மையை மேம்படுத்தவும் தொழில்நுட்பத்தை பின்பற்ற வேண்டும் என்று மத்திய வர்த்தகம் மற்றும் தொழில்துறை இணையமைச்சர் திருமதி அனுப்பிரியா பட்டேல் வலியுறுத்தியுள்ளார். முதலாவது பிஃக்கி தொழில் 4.0 விருது வழங்கும் விழா மற்றும் மாநாட்டின் தொடக்க அமர்வில் உரையாற்றிய அமைச்சர், தொழில்துறைக்கு அரசின் ஆதரவு உள்ளது என்றும், இரண்டாம் நிலை மற்றும் மூன்றாம் நிலை நகரங்களுக்கு இந்த தொழில் புரட்சி 4.0வை கொண்டு செல்ல வேண்டும் என்றும் கேட்டுக்கொண்டார்.
4-ம் தொழில்புரட்சியை நாம் அனைவரும் சேர்ந்து பின்பற்ற வேண்டும் என்று கூறிய திருமதி அனுப்பிரியா பட்டேல், பெருந்தொற்றுக்கு பிந்தைய காலத்தில் விநியோக சங்கிலிகள் எவ்வாறு பாதிக்கப்பட்டது என்பதை அனைவரும் அறிவோம் என்றும், பெருவாரியான வாய்ப்புகள் நமக்கு முன்னால் உள்ளது என்றும் கூறினார்.
மூன்று தொழில்புரட்சிகளுக்கு பின்னர் நான்காவது தொழில் புரட்சியை நோக்கி நாம் சென்று கொண்டிருக்கிறோம் என்று கூறிய அவர், உற்பத்தித்திறனை அதிகரிக்க அனைத்து மட்டத்திலும் ஆட்டோமேஷன் மற்றும் தரவு பரிமாற்றத்தின் போக்கை கடைப்பிடிக்க வேண்டும் என்று அவர் கேட்டுக் கொண்டார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822975
குடியரசுத் தலைவர் செயலகம்
தேசிய வாக்காளர் தின கொண்டாட்டத்தில் குடியரசுத் தலைவர் பங்கேற்றார்
புதுதில்லியில் இன்று இந்தியத் தேர்தல் ஆணையம் ஏற்பாடு செய்திருந்த 10 ஆவது தேசிய வாக்காளர் தின கொண்டாட்டங்களில் குடியரசுத் தலைவர் திரு ராம்நாத் கோவிந்த் பங்கேற்று உரையாற்றினார்.
இந்த விழாவில் பேசிய குடியரசுத் தலைவர், வாக்குச்சீட்டைப் பயன்படுத்துவது பற்றி மக்களிடையே விழிப்புணர்வை ஏற்படுத்துவதற்கும், வாக்களிப்பதன் மூலம் நமது ஜனநாயகத்தில் தங்களின் பங்களிப்பை அதிகரிப்பதற்கும் ஒவ்வொரு ஆண்டும் தேசிய வாக்காளர் தினம் கொண்டாடப்படுகிறது என்றார். வாக்காளர் தினம் தேசிய அளவில் மட்டுமின்றி மாநில, மாவட்ட, வாக்குச்சாவடி நிலையிலும் கூட கொண்டாடப்படுவது குறித்து அவர் மகிழ்ச்சி தெரிவித்தார்.
மாற்றுத் திறனாளிகளும், மூத்தக் குடிமக்களும், பெண்களும் எளிதாக வாக்களிப்பதற்கு சிறப்பு முயற்சிகளை மேற்கொள்ளும் தேர்தல் ஆணையத்தைக் குடியரசுத் தலைவர் பாராட்டினார். மாற்றுத் திறனாளிகளுக்கு சிறப்பு வசதிகளைச் செய்வதற்காக தேசிய அளவிலான மாற்றுத் திறனாளிகள் பட்டியல் வெளியிடப்பட்டிருப்பது பற்றியும் அவர் குறிப்பிட்டார். மாற்றுத் திறனாளிகள் தபால் வாக்கு அளிக்கும் வசதி செய்யப்பட்டிருப்பதை அறிந்து தாம் மகிழ்ச்சி அடைவதாகவும் அவர் கூறினார்.
ஒவ்வொருவரின் பங்கேற்புடன் ஜனநாயகம் வலுவடைவதாகவும், முன்னேற்றங்கள் ஏற்படுவதாகவும் குடியரசுத் தலைவர் கூறினார். வாக்காளர்களின் பங்கேற்பை அதிகரிப்பதற்காக ‘வலுவான ஜனநாயகத்திற்கு வாக்காளர் பட்டியல் அறிதல்’ என்ற திட்டத்தின்கீழ், தேர்தல் ஆணையம் மேற்கொண்ட முயற்சிகளை அறிந்து மகிழ்ச்சி அடைந்ததாகவும் அவர் கூறினார்.
சுரங்கங்கள் அமைச்சகம்
புதிய கனிம விதிகள் அறிவிப்பு: சொந்த குத்தகைகளில் இருந்து உற்பத்தி செய்யப்படும் கனிமங்களில் 50 சதவீதத்தை விற்பனை செய்யலாம்
கனிம விதிகளில் திருத்தம் செய்து புதிய விதிமுறைகளை மத்திய கனிமங்கள் அமைச்சகம் வெளியிட்டுள்ளது.
சுரங்கத் துறையில் வேலைவாய்ப்பு மற்றும் முதலீட்டை அதிகரிப்பது, மாநிலங்களுக்கு வருவாயை அதிகரிப்பது, சுரங்கங்களின் உற்பத்தி, கனிம வளங்களின் ஆய்வு மற்றும் ஏலம் ஆகியவற்றின் வேகத்தை மேம்படுத்துவது போன்றவை இந்த நடவடிக்கையின் நோக்கங்கள் ஆகும்.
சொந்த குத்தகையில் இருந்து உற்பத்தி செய்யப்படும் 50% கனிமத்தை விற்பனை செய்யும் நடைமுறையை புதிய விதிகளில் சேர்க்கப்பட்டுள்ளது.
இந்தத் திருத்தத்தின் மூலம், சொந்த சுரங்கங்களின் திறனை அதிக அளவில் பயன்படுத்தி கூடுதல் கனிமங்களை சந்தையில் வெளியிடுவதற்கு அரசு வழி வகுத்துள்ளது. இதன் மூலம் உற்பத்தி அதிகரிப்பதோடு, விற்பனையும் அதிகரித்து மாநில அரசுகளின் வருவாயை அதிகரிக்கும்.
சுரங்கம் அல்லது கனிமத்தைப் பயன்படுத்தும் போது உருவாகும் கழிவுப் பாறை உள்ளிட்டவற்றை அகற்ற அனுமதிக்கும் ஏற்பாடு விதிகளில் சேர்க்கப்பட்டுள்ளது.
சுரங்க குத்தகையின் பகுதி சரணடைதல் அனைத்து சந்தர்ப்பங்களிலும் அனுமதிக்கப்படுகிறது. தற்போது, வன அனுமதி வழங்கப்படாத பட்சத்தில் மட்டுமே பகுதி சரணடைதல் அனுமதிக்கப்படுகிறது.
தாமத கட்டணங்களுக்கான வட்டி தற்போதுள்ள 24%-லிருந்து 12% ஆக திருத்தப்பட்டுள்ளது. அபராத கட்டணங்களும் மாற்றியமைக்கப்பட்டுள்ளது.
சுரங்க அமைச்சகத்தின் இணையதளத்தில்  திருத்தப்பட்ட விதி குறித்த அறிவிப்பு கிடைக்கிறது.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1770242
------
(Visitor Counter : 333
நித்தி ஆயோக்
திரு. தர்மேந்திர பிரதான் தலைமையில் திட்ட உயர்மட்டக் குழுக் கூட்டத்தை அடல் புத்தாக்க இயக்கம் ஏற்பாடு
மத்திய கல்வி மற்றும் திறன் மேம்பாட்டுத் துறை அமைச்சர் திரு. தர்மேந்திர பிரதான் தலைமையில் அடல் புத்தாக்க இயக்கம், நிதி ஆயோக் நடத்திய திட்ட உயர்மட்டக் குழுக் கூட்டத்தில், திட்டத்தின் வளர்ச்சி மற்றும் எதிர்காலத் திட்டங்கள் குறித்து ஆலோசனை மேற்கொள்ளப்பட்டது.
கடந்த ஆண்டு அடல் புத்தாக்க இயக்கம் சார்பாக மேற்கொள்ளப்பட்ட வளர்ச்சி நடவடிக்கைகளை குறித்து ஆய்வு மேற்கொள்ளப்பட்டு, வரும் ஆண்டுகளில் முக்கிய முன்முயற்சிகள் குறித்து இந்தக் கூட்டத்தில் ஆலோசிக்கப்பட்டது.
இந்தக் கூட்டத்தின் போது மத்திய அமைச்சரும், திட்ட உயர்மட்ட குழுத் தலைவருமான திரு. தர்மேந்திர பிரதான், நாட்டில் புத்தாக்க நடவடிக்கைகளுக்கு ஏதுவாக சூழ்நிலையை உருவாக்கி வலுப்படுத்த வேண்டியதின் அவசியத்தை வலியுறுத்தினார். இரண்டாம், மூன்றாம் தர நகரங்களில் உள்ள உயர்கல்வி நிறுவனங்களில் பயிலும் மாணவர்கள் மற்றும் இளைஞர்கள் மத்தியில் தொழில்முனைவு ஆற்றலை வளர்க்க வேண்டும் என்றார். புத்தாக்க சிந்தனைகளோடு வளர்ச்சியை அடைய விரும்புபவர்களுக்கு உதவும் வகையில் தொழில்நுட்பம் மற்றும் டிஜிட்டல் தளங்கள் இடையேயான ஒருங்கிணைப்பை வலுப்படுத்த வேண்டியதன் முக்கியத்துவத்தை அவர் சுட்டிக் காட்டினார்.
அடல் புத்தாக்க இயக்கத்தை பொதுத்துறை நிறுவனங்களோடு ஒருங்கிணைப்பதன் மூலம் துறை சார்ந்த தளத்தில் புதிய மையங்கள் மற்றும் ஸ்டார்ட் அப் நிறுவனங்களை உருவாக்க உதவிகரமாக இருக்கும் என்றார். பள்ளிகளிலும் உயர்கல்வி நிலையங்களிலும் புத்தாக்கம் தொடர்பாக பாடத்திட்டத்தில் கொண்டுவர அடல் புத்தாக்க இயக்கம் மற்றும் கல்வி அமைச்சகத்தை பரிந்துரை செய்துள்ளேன் என்றார்.
மின்னணு மற்றும் தகவல் தொழில்நுட்பம்
மின்னணு பொருட்களின் ஏற்றுமதி
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய மின்னணு மற்றும் தகவல் தொடர்புத்துறை இணை அமைச்சர் திரு ராஜீவ் சந்திரசேகர் கீழ்காணும் தகவல்களை வழங்கினார்.
தற்சார்பு இந்தியா பொருளாதாரக் கொள்கைகளின் ஒரு பகுதியாக, மின்னணு சாதனங்களுக்கான வடிவமைப்பு மற்றும் உற்பத்தி மையமாக இந்தியாவை உருவாக்குவதே இந்திய அரசின் குறிக்கோள் ஆகும்.
இது தொடர்பாக, நமது மின்னணு உற்பத்தி சூழலியல் அமைப்பை அரசு விரிவுபடுத்தி மற்றும் ஆழப்படுத்தி வருகிறது. கடந்த ஐந்து ஆண்டுகளில் மின்னணு பொருட்களின் உற்பத்தி மற்றும் ஏற்றுமதி விவரங்கள் பின்வருமாறு:
2016-17-ல் ரூ 3,17,331 கோடியாக இருந்த மின்னனு சாதனங்களின் உற்பத்தி மதிப்பு, 2017-18-ல் ரூ 3,88,306 கோடியாகவும், 2018-19-ல் ரூ 4,58,006 கோடியாகவும், 2019-20-ல் ரூ 5,33,550 கோடியாகவும், 2020-21-ல் ரூ 5,54,461 கோடியாகவும் இருந்தது. ஆதாரம்: வர்த்தக நுண்ணறிவு மற்றும் புள்ளியல் தலைமை இயக்குநரகம்.
2016-17-ல் ரூ 39.980 கோடியாக இருந்த மின்னனு சாதனங்களின் ஏற்றுமதி மதிப்பு, 2017-18-ல் ரூ 41,220 கோடியாகவும், 2018-19-ல் ரூ 61,908 கோடியாகவும், 2019-20-ல் ரூ 82,936 கோடியாகவும், 2020-21-ல் ரூ 81,948 கோடியாகவும் இருந்தது. ஆதாரம்: மின்னணு மற்றும் தகவல் தொடர்பு அமைச்சகத்தின் வருடாந்திர அறிக்கை.
மின்னணு சாதனங்களுக்கான வடிவமைப்பு மற்றும் உற்பத்தி மையமாக இந்தியாவை உருவாக்கும் நோக்கில் உற்பத்தி சார்ந்த ஊக்கத்தொகை திட்டம் உள்ளிட்ட திட்டங்களை அரசு செயல்படுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814031
நிதி அமைச்சகம்
பகிர்வுக்குப் பிந்தைய வருவாய்ப் பற்றாக்குறை மானியம் ரூ.7,183.42 கோடி, 14 மாநிலங்களுக்கு விடுவிக்கப்பட்டுள்ளது
மத்திய நிதியமைச்சகத்தின் செலவினங்கள்துறை, 14 மாநிலங்களுக்கான, பகிர்வுக்குப் பிந்தைய மொத்த வருவாய்ப் பற்றாக்குறை மானியத்தின் ஆறாம் மாதத் தவணை ரூ.7,183.42 கோடியை விடுவித்துள்ளது. 15-வது நிதி ஆணையக் கூட்டத்தின் பரிந்துரையின்படி இது விடுவிக்கப்பட்டுள்ளது.
15-வது நிதி ஆணையக் கூட்டத்தில், பகிர்வுக்குப் பிந்தைய மொத்த வருவாய்ப் பற்றாக்குறை மானியமாக, 2023-ஆம் நிதியாண்டில், 14 மாநிலங்களுக்கு ரூ.86,201 கோடியை விடுவிக்க பரிந்துரை செய்துள்ளது. பரிந்துரை செய்யப்பட்ட மானியத்தொகை, மாநிலங்களுக்கு 12 மாதத்தவணைகளில் சமமான அளவில் விடுவிக்கப்படுகிறது. 2022-ஆம் ஆண்டுக்கான 6-வது மாதத்தவணை வெளியிடப்பட்டதன் மூலம், 2022-23-ல், மாநிலங்களுக்கு வழங்கப்பட்ட மொத்த வருவாய்ப் பற்றாக்குறை மானியத்தின் அளவு ரூ.43,100.50 கோடி.
இந்திய அரசியலமைப்பின் 275-வது பிரிவின்கீழ், பகிர்வுக்குப் பிந்தைய மொத்த வருவாய்ப் பற்றாக்குறை மானியங்கள் மாநிலங்களுக்கு அளிக்கப்படுகின்றன. வருவாய்க் கணக்குகளில் உள்ள இடைவெளியை பூர்த்தி செய்தற்காக, அடுத்தடுத்த நிதி ஆணையக் கூட்டத்தின் பரிந்துரைகளின்படி, மாநிலங்களுக்கான மானியங்கள் விடுவிக்கப்படுகின்றன.
இந்த மானியங்களைப் பெறுவதற்கான மாநிலங்களின் தகுதி மற்றும் 2020-21 முதல் 2025-26 வரையிலான காலத்தின் மானிய அளவு, பதினைந்தாவது நிதி ஆணையக் கூட்டத்தால் முடிவெடுக்கப்பட்டது. இந்த காலக்கட்டத்துக்கான மொத்தப் பகிர்வை கணக்கில் கொண்டு, அரசின் வருவாய் மற்றும் செலவினங்களுக்கிடையேயான இடைவெளி அடிப்படையில் வழங்கப்படுகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857100
பாதுகாப்பு அமைச்சகம்
அடுத்தகட்ட கடல் சோதனை ஓட்டங்களுக்கு ஐஏசி விக்ராந்த் தயார்
குடியரசுத் தலைவர் மற்றும் குடியரசு துணைத் தலைவர் ஆகிய இரு முக்கிய பிரமுகர்கள் இரண்டு வாரங்களுக்குள் பார்வையிட்ட நிலையில், அடுத்தகட்ட கடல் சோதனை ஓட்டங்களுக்கு ஐஏசி விக்ராந்த் தயாராக உள்ளது.
கப்பலை பார்வையிட்ட இரு தலைவர்களும் அது கட்டமைக்கப்பட்டுள்ள விதம் குறித்து தங்களது மகிழ்ச்சியை வெளிப்படுத்தியதோடு இத்திட்டத்தில் ஈடுபட்டுள்ள அனைவருக்கும் வாழ்த்துகளை தெரிவித்தனர்.
முதல் கட்ட சோதனை கடந்த வருடம் ஆகஸ்ட் மாதத்திலும் இரண்டாம் கட்ட சோதனை அக்டோபர் மற்றும் நவம்பர் மாதங்களிலும் நடைபெற்றது குறிப்பிடத்தக்கது. சோதனையின்போது பல்வேறு இலக்குகள் வெற்றிகரமாக எட்டப்பட்டன. மூன்றாம் கட்டத்தின் போது கப்பலின் பல்வேறு சென்சார்கள் உள்ளிட்டவை சோதனைக்கு உட்படுத்தப்படும்.
ஐஏசி விக்ராந்த் கப்பலானது பல்வேறு விதங்களில் வெற்றியின் அடையாளமாக திகழ்கிறது. இதில் பயன்படுத்தப்பட்டுள்ள 76 சதவீத உபகரணங்கள் உள்நாட்டிலேயே உருவாக்கப்பட்டவை ஆகும். இந்திய கடற்படை மற்றும் கொச்சின் ஷிப்யார்டு லிமிடெட் ஆகியவை இணைந்து கப்பலை வடிவமைத்துள்ளன. கொரோனா சவால்களுக்கு இடையிலும் கப்பல் கட்டமைப்பு பணிகள் நடைபெற்று பல்வேறு அதிநவீன வசதிகளுடன் ஐஏசி விக்ராந்த் உருவாக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788782
உள்துறை அமைச்சகம்
மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா தலைமையில் இன்று அஸ்ஸாம் மாநிலம் குவஹாத்தியில் வடகிழக்கு கவுன்சிலின் 70வது முழுமையான குழுக் கூட்டம் நடைபெற்றது
அஸ்ஸாம் மாநிலம் குவஹாத்தியில் இன்று வடகிழக்கு கவுன்சிலின் 70வது முழுமையான குழுக் கூட்டத்திற்கு மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா தலைமை தாங்கினார். வடகிழக்கு பிராந்தியத்தின் கலாச்சாரம், சுற்றுலா மற்றும் மேம்பாட்டுக்கான மத்திய அமைச்சர், திரு ஜி. கிஷன் ரெட்டி மற்றும் வடகிழக்கு பிராந்திய மேம்பாட்டு அமைச்சகம் மற்றும் கூட்டுறவு அமைச்சகத்தின் இணை அமைச்சர், திரு பி.எல்.வர்மா, வடகிழக்கு மாநிலங்களின் ஆளுநர்கள் மற்றும் முதலமைச்சர்கள், மத்திய மற்றும் வடகிழக்கு மாநிலங்களைச்சேர்ந்த பல்வேறு துறைகளின் மூத்த அதிகாரிகள் கூட்டத்தில் கலந்துகொண்டனர்.
வடகிழக்கின் வளர்ச்சிப் பாதையில் பல தசாப்தங்களாக மூன்று பெரிய தடைகள் இருந்தன - வன்முறை மற்றும் தீவிரவாத குழுக்களால் அமைதியின்மை, வடகிழக்கில் ரயில், சாலை மற்றும் விமான இணைப்பு இல்லாதது. முந்தைய அரசுகளிடம் வடகிழக்கு வளர்ச்சியில் உந்துதல் இல்லாதது. முந்தைய அரசுகள் வடகிழக்கு வளர்ச்சிக்கு ஒருபோதும் முன்னுரிமை வழங்கவில்லை ஆனால், பிரதமர் நரேந்திர மோடியின் தலைமையில், இந்திய அரசு கடந்த 8 ஆண்டுகளில் வடகிழக்கில் அமைதியை ஏற்படுத்தவும், அனைத்து இணைப்புகளையும் அதிகரிக்கவும், இப்பகுதியின் வளர்ச்சிக்கு முன்னுரிமை அளிக்கவும் பல முயற்சிகளை மேற்கொண்டுள்ளது என திரு அமித் ஷா தமது உரையில் தெரிவித்தார்.
வெள்ளக் கட்டுப்பாடு, நீர்ப்பாசனம், சுற்றுலா, காடு வளர்ப்பு, விவசாயம் ஆகியவற்றில் வடகிழக்கு நிலப்பயன்பாட்டுக் கவுன்சிலின் தரவுகளை முழுமையாகப் பயன்படுத்தி பயனடையுமாறு வடகிழக்கு மாநில முதலமைச்சர்களை திரு அமித் ஷா வலியுறுத்தினார். வடகிழக்கு மாநிலங்களின் முதலமைச்சர்கள் தங்கள் மாநிலங்களில் வடகிழக்கு நிலப்பயன்பாட்டுக் கவுன்சிலுக்கு ஒரு தொடர்பு அதிகாரியை நியமிக்க வேண்டும், இதனால் இந்த தளத்தை அதிகபட்சமாகவும் சிறப்பாகவும் பயன்படுத்த முடியும் என்று அவர் கூறினார்.